Ašfordas
Ašfordas (angl. Ashford) – miestas Jungtinėje Karalystėje, pietryčių Anglijoje, Kento grafystėje, 98 km į pietryčius nuo Londono, prie Sturo upės. Pro miestą eina Londono-Doverio plentas, yra geležinkelių mazgas. Lokomotyvų, žemės ūkio padargų, statybinių medžiagų gamyba, maisto (alaus) pramonė. Yra „Ashford Designer Outlet“ prekybos centras. Yra XIII a. Šv. Marijos bažnyčia, Šv. Jurgio aikštė (su I pasaulinio karo tanku), parkas.